Индекс на перформанси за климатски промени

десно|мини| Индекс на перформанси за климатски промени 2021 година
**Индексот на перформанси за климатски промени** (ИПКП) — систем за бодување дизајниран од германската организација за животна средина и развој Germanwatch e. V. да се зацврсти транспарентноста во меѓународната климатска политика. Врз основа на стандардизирани критериуми, индексот ги оценува и споредува перформансите за заштита на климата на 63 земји и на Европската унија (ЕУ) (статус ИПКП 2022), кои заедно се одговорни за повеќе од 90% од глобалните емисии на стакленички гасови (ГСГ). Индексот на перформанси за климатски промени првпат бил објавен во 2005 година, а ажурирана верзија се презентира на Конференцијата на ОН за климатски промени секоја година. *Germanwatch* го објавува индексот во соработка со NewClimate Institute и Climate Action Network International и со финансиска поддршка од Barthel Foundation.  Најважните резултати се достапни на германски, англиски, француски и шпански.

## Методологија
Во 2017 година, основната методологија на ИПКП била ревидирана и прилагодена на новата рамка за климатска политика на Парискиот договор од 2015 година. ИПКП бил проширен со цел да го вклучи мерењето на напредокот на земјата кон Национално определените придонеси (НОП) и целите на земјата до 2030 година. Националните перформанси се оценуваат врз основа на 14 индикатори во следните четири категории:

1. Емисии на стакленички гасови (тежина 40%)

2. Обновлива енергија (тежина 20%)

3. Користење на енергија (тежина 20%)

4. Климатска политика (тежина 20%)

Трите категории „Емисии на стакленички гасови“, „обновлива енергија“ и „користење енергија“ се дефинирани со четири подеднакво пондерирани индикатори: (1) тековно ниво, (2) неодамнешни случувања (5-годишен тренд), (3) 2 °C компатибилност на тековните перформанси и (4) компатибилност на 2°C на целта за 2030 година. Овие 12 индикатори се надополнети со два показатели, кои ги мерат перформансите на земјата во однос на нејзината национална рамка за климатска политика и имплементација, како и во однос на меѓународната климатска дипломатија во категоријата „*климатска политика*“. Податоците за категоријата „*климатска политика*“ се оценуваат годишно во сеопфатна истражувачка студија. Нејзината основа е рејтингот на перформанси од експерти за климатски промени од невладини организации, универзитети и тинк-тенкови во земјите што се оценуваат. Во прашалник, испитаниците даваат оценка за најважните мерки на нивните влади. Резултатите се оценети како *многу високи*, *високи*, *средни*, *ниски* или *многу ниски* . 

## Резултати
Најновите резултати ги илустрираат главните регионални разлики во напорите и перформансите за заштита на климата во 57-те оценети земји и ЕУ. Според ИПКП, ниту една од земјите сè уште нема постигнато перформанси во сите показатели што може да се оквалификуваат како *многу високи*, бидејќи ниту една земја не ги исполнува условите за ограничување на глобалното затоплување на многу под 2°C, како што е договорено во Парискиот договор. Затоа првите три места во конечниот пласман остануваат незаземени. Во индексот за 2020 година, на рангирањето водела Шведска, а потоа следувале Данска и Мароко. Последните три биле Соединетите Американски Држави, Саудиска Арабија и Кинески Тајпеј.

### Резултати од 2022 година

### Резултати од 2021 година

### Резултати од 2020 година

### Резултати од 2019 година

## Наводи

## Надворешни врски
* 
* Индекс на перформанси за климатски промени 2022 година (англиска верзија)
* Позадина и методологија (само англиска верзија)
* Индекс на перформанси за климатски промени 2022: Die wichtigsten Ergebnisse (германска верзија)
* Принцип резултати на индексот на перформанс Климатик (IPC) 2020 година (француска верзија)
* Los principales resultados del Indice de Desempeño frente al Cambio Climático (IDCC) 2020 (шпанска верзија)

Категорија:Индекси
Категорија:Научни организации